**Veľkonočné vinšovačky**

**Blížia sa nám veľkonočné sviatky, ktoré v tomto roku pravdepodobne strávime inak ako sme boli zvyknutí. Nečakajú nás zrejme návštevy a oblievačka, čomu sa asi tešia iba dievčatá. No ale krásnym vinšom môžeme rodinných príslušníkov potešiť hoci aj pekným vinšom prostredníctvom hovoru alebo videa. Tu je niekoľko na výber.**

**Deti vyberte si krásny vinš a prekvapte každého naokolo.**

Šibi – ryby, mastné ryby, kus koláča od korbáča, k tomu ešte groš, aby bolo dosť!

Šibi – ryby, rybičky, ja som chlapček maličký, šibem zhora, šibem zdola, aby dievka pekná bola.

Sladké koláče, ohybné korbáče, vodu studenú, šunku údenú, do pohára vínečka, k tomu veľa zdravíčka. Veselú Veľkú noc praje ...

K novej jari veľa sily, by ste v zdraví dlho žili. Na Veľkú noc všetkého dosť, radosť, pohodu, spokojnosť.

Malý zajko ráno vstal, veselo sa usmieval. Slniečko ho hladkalo, bolo mu moc veselo. Práce má dnes moc a moc, prajem krásnu Veľkú noc.

Malý zajko čupí v tráve, sleduje, ako jar sa budí práve. Všetko živé sa raduje, na Veľkú noc sa hotuje. Privítajme sviatky jari, nech sa všetkým dobre darí.

Ty si šibal zajačik, kde si schoval korbáčik? Zdá sa, že ho milý zajko, vymenil za pekné vajko. Spokojné prežitie veľkonočných sviatkov praje ...

Keďže je to v mojej moci, tak Ti prajem k Veľkej noci lásku, šťastie,, zdravíčko, šunku, vínko, vajíčko. Veselé prežitie veľkonočných sviatkov praje...

Ako sa pletie krásny korbáč si môžete pozrieť na stránke [**https://nasedeticky.sk/tvorime-s-detmi/sviatky-a-udalosti/velka-noc/3947/pletenie-velkonocneho-korbaca-ako-na-to/**](https://nasedeticky.sk/tvorime-s-detmi/sviatky-a-udalosti/velka-noc/3947/pletenie-velkonocneho-korbaca-ako-na-to/), kde nájdete postup pri pletení korbáča a video.